கேள்வி: ஜெமினி (மொழி மாதிரி) - வளர்ச்சி பற்றி நீங்கள் என்ன அறிந்துள்ளீர்கள்?
பதில்: மே 10, 2023 அன்று கூகிள் ஐ/ஓ (மேம்பாட்டாளர் மாநாடு)-2017 முக்கிய உரையின் போது துணை நிறுவனமான ''கூகுள் டீப் மைண்டால்'' உருவாக்கப்பட்ட ஜெமினி என்ற பெரிய மொழி மாதிரியை (LLM) கூகுள் அறிவித்தது. இது PalM 2 இன் வெற்றிகரமான தொடர்ச்சியாக வெளியிடப்பட்டது. கூகுளின் தலைமைச் செயல் அதிகாரியான சுந்தர் பிச்சை ஜெமினி இன்னும் அதன் ஆரம்ப வளர்ச்சி நிலையில் இருப்பதாகக் கூறினார். மற்ற எல்எல்எம்களைப் போலல்லாமல், ஜெமினி தனித்தன்மை வாய்ந்ததாகக் கூறப்பட்டது, அது ஒரு உரைத் தரவகமாக மட்டும் பயிற்சியளிக்கப்படாது பல காரணிக் கற்றலாக வடிவமைக்கப்பட்டுள்ளது, அதாவது உரை, படங்கள், ஒலி, நிகழ்படம் மற்றும் கணினிக் குறியீடு உட்பட பல வகையான தரவுகளை ஒரே நேரத்தில் செயலாக்க முடியும். இது டீப்மைண்ட் மற்றும் ''கூகுள்பிரைன்'' ஆகியவற்றுக்கு இடையேயான ஒத்துழைப்பாக உருவாக்கப்பட்டது.
கேள்வி: ஜெமினி (மொழி மாதிரி) - வெளியீடு என்பது என்ன?
பதில்: திசம்பர் 6,2023-இல், பிச்சை மற்றும் ஹசபீஸ் ஒரு மெய்நிகர் செய்தியாளர் கூட்டத்தில் "ஜெமினி 1" ஐ அறிவித்தனர். இது மூன்று மாதிரிகளைக் கொண்டிருந்தது. ஜெமினி அல்ட்ரா, "மிகவும் சிக்கலான பணிகளுக்காக" வடிவமைக்கப்பட்டுள்ளது, ஜெமினி புரோ, "பரந்த அளவிலான பணிகளுக்காக வடிவமைக்கப்பட்டுள்ளது", ஜெமினி நானோ, "''ஆன்-டிவைஸ்'' பணிகளுக்காக" வடிவமைக்கப்பட்டுள்ளது. அறிமுகத்தின் போது, ஜெமினி ப்ரோ மற்றும் நானோ முறையே பார்ட் (அரட்டை இயலி) மற்றும் பிக்சல் 8 ப்ரோ திறன்பேசிகளுடன் ஒருங்கிணைக்கப்பட்டன.கூகிள் தேடல், கூகுள் விளம்பரங்கள், கூகிள் குரோம், கூகுள் ஒர்க் ஸ்பேஸ், ஆல்பா கோட் 2 ஆகிய பிற கூகுள் திட்டத்துடன் ஒருங்கிணைத்தது. இது ஆங்கிலத்தில் மட்டுமே கிடைத்தது. கூகிளின் "மிகப்பெரிய மற்றும் மிகவும் திறமையான AI மாதிரி" என்று அழைக்கப்படும் மற்றும் மனித நடத்தையைப் பின்பற்ற வடிவமைக்கப்பட்டுள்ளது. கூகுள் நிறுவனம் "விரிவான பாதுகாப்பு சோதனை" தேவைப்படுவதால் அடுத்த ஆண்டு வரை ஜெமினி பரவலாக கிடைக்காது என்று கூறியது.